**บทคัดย่อ**

ชื่อรายงานการวิจัย : การพัฒนาทักษะการพูดภาษาอังกฤษโดยวิธีการสอนแบบฟัง-พูด

ชื่อผู้วิจัย : อาจารย์วิชุดา ขนหนู

ปีที่ทำการวิจัย : 2560

....................................................................................................

บทความนี้มีจุดประสงค์เพื่อนำเสนอผลการสอนการพูดภาษาอังกฤษด้วยวิธีการสอน ALM แบบประยุกต์ โดยมีสื่ออุปกรณ์ที่สอดคล้องกับบทเรียนและใช้ภาษาไทย เป็นสื่อหลักในการสอนฝึกพูดบทสนทนาเป็นภาษาอังกฤษ กลุ่มตัวอย่างประกอบด้วยนักศึกษาชั้นปีที่ 1 สาขาวิชาการจัดการโรงแรมและธุรกิจที่พักจำนวน 12 คน การสอนครั้งนี้ใช้เวลาทั้งสิ้น 30 ชั่วโมง หลังจากสอนด้วยวิธีการสอน ALM แบบประยุกต์ กลุ่มตัวอย่างได้ทำแบบสอบถามความพึงพอใจต่อการเรียน

**ผลการศึกษาพบว่า**

 1. กลุ่มตัวอย่างมีทักษะการพูดภาษาอังกฤษดีขึ้น คือ พูดได้คล่องแคล่วมากขึ้น มีความมั่นใจในการพูดภาษาอังกฤษมากขึ้น กล้าพูดภาษาอังกฤษมากขึ้น และสามารถนำความรู้ภาษาอังกฤษที่มีอยู่เดิมมาประยุกต์ใช้ในการทำแบบฝึกหัดได้

 2. กลุ่มตัวอย่างมีระดับความพึงพอใจเกี่ยวกับด้านผู้สอน มีระดับความพึงพอใจอยู่ที่ระดับมาก = 3.94 S.D = 0.66

 3. กลุ่มตัวอย่างมีระดับความพึงพอใจเกี่ยวกับด้านเนื้อหามีระดับความพึงพอใจอยู่ที่ระดับมาก xˉ = 4.03 S.D = 0.42

 4. กลุ่มตัวอย่างมีระดับความพึงพอใจเกี่ยวกับด้านกิจกรรมการเรียนการสอนมีระดับความพึงพอใจอยู่ที่ระดับมากที่สุด = 4.21 S.D = 0.41